ত্রিশ লক্ষ লোককে মেরে ফেলা হয়েছে। প্রথম ও দ্বিতীয় মহাযুদ্ধেও এত লোক এত নাগরিক মৃত্যু বরন করেন নাই , শহীদ হন নাই। আজ থেকে আমার হুকুম –প্রেসিডেন্ট প্রধানমন্ত্রী হিসাবে নয় , তোমরা আমার ভাই। আমাদের এই স্বাধীনতা পূর্ণ হবে না যদি বাংলার মানুষ পেট ভরে ভাত না পায় , মা বোন কাপড় না পায় –যুবক রা কাজ না পায় (উল্লাসে ফেটে পড়ল জনতা) । আপনারা আমাকে চেয়েছেন আমি এসেছি । আমার ফাঁসির হুকুম হয়েছিল , কবর খোঁড়া হয়েছিল । জীবন দেবার জন্য প্রস্তুত ছিলাম। আসার আগে ভুট্টো সাহেব আমাকে বলেছিলেন , দেখুন দুই অংশে কোন বাঁধন রাখা যদি সম্ভব হয়। আমি বললাম ভুট্টো সাহেব তোমরা সুখে থাকো বাঁধন টুটে গেছে।